Ehdotus EUROOPAN PARLAMENTIN JA NEUVOSTON PÄÄTÖS talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen muuttamisesta monivuotisen rahoituskehyksen osalta ITER-hankkeen lisärahoitustarpeen kattamiseksi /* KOM/2011/0226 lopullinen - 2011/ () */





PERUSTELUT 1. johdanto Tällä ehdotuksella korvataan komission 20. heinäkuuta 2010 antama ehdotus Euroopan parlamentin ja neuvoston päätökseksi talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen muuttamisesta monivuotisen rahoituskehyksen osalta ITER-hankkeen lisärahoitustarpeen kattamiseksi[1]. Tässä ehdotuksessa on otettu huomioon se, miten neuvotteluissa on tähän mennessä edistytty etenkin siltä osin kuin on kyse otsakkeessa 1 a uudelleen kohdennettavien määrärahojen määrästä ja ITER-hanketta varten kyseisessä otsakkeessa vuosina 2012 ja 2013 tarvittavien maksusitoumus- ja maksumäärärahojen lisämääristä. Ehdotuksella pyritään siihen, että budjettivallan käyttäjä voisi viipymättä hyväksyä sen, jotta ITER-hankkeen toteuttaminen voitaisiin turvata. Tämä ehdotus vastaa kaikilta osin vuotta 2012 koskevaa talousarvioesitystä ja komission ehdotusta neuvoston päätökseksi Euroopan atomienergiayhteisön ydinalan tutkimuksen ja koulutuksen puiteohjelmasta (2012–2013)[2]. Neuvoston lopullinen hyväksyntä Euratomin puiteohjelmalle riippuu siitä, päästäänkö samaan aikaan käynnissä olevassa, ITER-hankkeen lisärahoitusta koskevassa talousarviomenettelyssä myönteiseen tulokseen. 2. Liikkumavarojen käyttäminen ja varojen uudelleen kohdentaminen otsakkeessa 1 a Otsakkeessa 1 a ei vuonna 2011 ole enää jäljellä liikkumavaraa otsakkeen menojen enimmäismäärään nähden, eivätkä vuosien 2012 ja 2013 liikkumavarat riitä ITER-hankkeen rahoitustarpeen kattamiseen siten, että samalla jätettäisiin riittävät liikkumavarat ennakoimattomia tarpeita varten talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen 13 kohdan[3] mukaisesti. Komissio on toimielinten sopimuksen 23 kohdan ensimmäisen alakohdan mukaisesti tarkastellut, voidaanko menoja kohdentaa otsakkeeseen 1 a sisältyvien ohjelmien kesken uudelleen. Tavoitteena on, että suunnitellusta uudesta menoerästä merkittävä osuus (sekä absoluuttisena määränä että prosenttiosuutena) saadaan katettua kyseisen otsakkeen enimmäismäärän puitteissa. Tarkastelunsa tuloksena komissio ehdottaa, että seitsemännen tutkimuksen puiteohjelman määrärahoista kohdennetaan uudelleen 100 miljoonaa euroa vuonna 2012 ja 360 miljoonaa euroa vuonna 2013. 3. Otsakkeiden väliset siirrot (maksusitoumusmäärärahat) Komissio on toimielinten sopimuksen 23 kohdan toisen alakohdan mukaisesti tarkastellut, voidaanko yhden otsakkeen enimmäismäärän kasvattamista kompensoida supistamalla jonkin toisen otsakkeen enimmäismäärää. Muiden otsakkeiden kuin otsakkeen 1 a menojen enimmäismääriin nähden jäävien liikkumavarojen arvioidaan tällä hetkellä olevan vuosina 2011–2013 seuraavat: || 2011 || 2012 || 2013 Otsake 1 b || 6,4 || 22,1 || 0,4 Osake 2 || 1678,8 || 651,6 || 112,8 Otsake 3 a || 67,0 || 65,6 || 34,3 Otsake 3 b || 0,1 || 15,5 || 25,3 Osake 4 || 0 || 246,7 || 112,0 Osake 5 || 243,2 || 472,6 || 521,6 Kun otetaan huomioon toimielinten sopimuksen 13 kohta, komissio katsoo, että otsakkeiden 1 b, 3 a ja 3 b liikkumavarat ovat liian vähäiset, jotta niistä voitaisiin ottaa varoja ITER-hankkeen lisärahoitustarpeen kattamiseen, ja ettei otsakkeen 4 menojen enimmäismäärää voida supistaa otsakkeessa todennäköisesti katettaviksi tulevien lisärahoitustarpeiden vuoksi. Toisaalta otsakkeissa 2 ja 5 on vuonna 2011 niin paljon liikkumavaraa, että kyseisten otsakkeiden menojen enimmäismääriä voidaan supistaa. Näin voidaan kompensoida menojen enimmäismäärään otsakkeessa 1 a tehtävä lisäys, joka tarvitaan ITER-hankkeen rahoitustarpeiden kattamiseksi vuosina 2012 ja 2013. Komissio ehdottaa sen vuoksi, että otsakkeen 2 vuoden 2011 enimmäismäärää supistetaan 650 miljoonalla eurolla ja otsakkeen 5 vuoden 2011 enimmäismäärää 190 miljoonalla eurolla ja että otsakkeen 1 a vuoden 2012 enimmäismäärää kasvatetaan 650 miljoonalla eurolla ja vuoden 2013 enimmäismäärää 190 miljoonalla eurolla. Ehdotettu menojen enimmäismäärien mukautus jättää vuotta 2011 varten 1 028,8 miljoonan euron liikkumavaran otsakkeeseen 2 ja 53,2 miljoonan euron liikkumavaran otsakkeeseen 5. Komissio on sitoutunut toteuttamaan kaikki tarvittavat toimenpiteet varmistaakseen, että YMP:n menoista ja niiden rahoituksesta tehtyjä päätöksiä, myös sopimusta YMP:n kokonaisarvioinnista, noudatetaan. 4. Maksumäärärahat Toimielinten sopimuksen 23 kohdan neljännessä alakohdassa edellytetään, että kaikissa tarkistuksissa säilytetään asianmukainen suhde maksusitoumusmäärärahojen ja maksumäärärahojen välillä. Vuodet 2007–2013 kattavan rahoituskehyksen mukainen maksumäärärahojen yhteenlaskettu enimmäismäärä on tässä ehdotuksessa säilytetty muuttumattomana. Samalla on varmistettu, että maksumäärärahojen kehitys on maksusitoumusmäärärahojen kehitykseen nähden asianmukaista. 5. Yhteenvetotaulukko ja päätelmät Seuraavassa taulukossa on yhteenveto rahoituskehyksen mukaisiin maksusitoumus- ja maksumäärärahojen enimmäismääriin ehdotetuista muutoksista. Määrät on esitetty käypinä hintoina. Tarkistuksella ei ole vaikutusta käypinä hintoina ilmaistuihin, kauden 2007–2013 maksusitoumus- ja maksumäärärahojen yhteenlaskettuihin enimmäismääriin. Jäljempänä olevassa taulukossa on esitetty rahoituskehyksen menojen tarkistetut vuotuiset enimmäismäärät (käypinä hintoina), joissa on otettu huomioon edellä esitetyt muutokset. Rahoituskehyksen tarkistamisesta tehtävässä virallisessa päätöksessä on viitattava toimielinten sopimukseen sisältyvään perustaulukkoon, jossa määrät on ilmoitettu vuoden 2004 kiinteinä hintoina. Käypinä hintoina ilmoitetut määrät on sen vuoksi muutettava vuoden 2004 hintoina ilmoitetuiksi määriksi käyttämällä kiinteää 2 prosentin vuosideflaattoria toimielinten sopimuksen 16 kohdan mukaisesti (ks. jäljempänä Euroopan parlamentin ja neuvoston päätösehdotuksen liite). Ehdotus EUROOPAN PARLAMENTIN JA NEUVOSTON PÄÄTÖS talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen muuttamisesta monivuotisen rahoituskehyksen osalta ITER-hankkeen lisärahoitustarpeen kattamiseksi EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[4] ja erityisesti sen 21, 22 ja 23 kohdan, ottavat huomioon komission ehdotuksen, sekä katsovat seuraavaa: (1) Euroopan parlamentti, neuvosto ja komissio sopivat … 2011 pidetyssä [kolmikantakokouksessa]/[sovittelukokouksessa] edellytyksistä lisärahoituksen osoittamiseksi ITER-hankkeelle. Rahoitus edellyttää vuosiksi 2007–2013 laaditun monivuotisen rahoituskehyksen tarkistamista toimielinten sopimuksen 21, 22 ja 23 kohdan mukaisesti, jotta alaotsakkeen 1 a maksusitoumusmäärärahojen enimmäismäärää voidaan korottaa 650 miljoonalla eurolla vuonna 2012 ja 190 miljoonalla eurolla vuonna 2013 käypinä hintoina. (2) Alaotsakkeen 1 a maksusitoumusmäärärahojen vuosien 2012 ja 2013 enimmäismääriin tehtävät lisäykset kompensoidaan kokonaisuudessaan supistamalla otsakkeiden 2 ja 5 maksusitoumusmäärärahojen vuoden 2011 enimmäismääriä. (3) Jotta maksusitoumusten ja maksujen välinen suhde säilytettäisiin asianmukaisena, maksumäärärahojen vuotuisia enimmäismääriä tarkistetaan. Tarkistuksella ei ole vaikutusta kauden 2007–2013 maksumäärärahatarpeisiin. (4) Talousarviota koskevasta kurinalaisuudesta ja moitteettomasta varainhoidosta tehdyn toimielinten sopimuksen liitettä I olisi tämän vuoksi muutettava[5], OVAT PÄÄTTÄNEET SEURAAVAA: Ainoa artikla Korvataan talousarviota koskevasta kurinalaisuudesta ja moitteettomasta varainhoidosta tehdyn toimielinten sopimuksen liite I tämän päätöksen liitteellä. Tehty Brysselissä Euroopan parlamentin puolesta Neuvoston puolesta LIITE [1] KOM(2010) 403 lopullinen, 20.7.2010. [2] KOM(2011) 72 lopullinen, 7.3.2011. [3] EUVL C 139, 14.6.2006, s. 1. [4] EUVL C 139, 14.6.2006, s. 1. [5] Edellä mainittuun sopimukseen perustuvat määrät muunnetaan tätä varten vuoden 2004 hinnoiksi.